कैथोलिक धर्म में सुधार के लिए धर्म सभाओं के प्रस्ताव और निर्णयों पर्याप्त नहीं थे, उन्हें कार्यान्वित करने के लिए धार्मिक संगठनों की आवश्यकता थी, ऐसे स्वयं सेवकों की आवश्यकता थी जो विभिन्न स्थानों का भ्रमण कर कैथोलिक धर्म की ज्योति पुनः प्रज्जवलित करने और कैथोलिक धर्म के सिद्धांतों का अनेक कष्टों को सहन करते हुए प्रचार करते। फलतः सोलहवीं सदी के उत्तरार्द्ध में ऐसे अनेक धार्मिक संघ बन गये। इनमें जीसस संघ (जेसुइट संघ) और उसका संस्थापक इगनेशियस लायला विशेष प्रसिद्ध है।